Diari Oficial de la Generalitat Valenciana


Sumari del DOGV 1552, del 28-05-1991 (1991/821311)

RESOLUCIÓ de 25 de març de 1991, del Di rector General de l'Institut Valencià de la Joventut, per la qual es convoca el concurs de disseny per a la construcció de falles experimentals.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   1552

Data del DOGV
:   28-05-1991

Secció del DOGV
:   ALTRES DISPOSICIONS

Número del document
:   1991/821311


Data del document
:   25-03-1991

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 25 de març de 1991, del Director General de l'Institut Valencià de la Joventut, per la qual convoca el concurs de disseny per a la construcció de falles experimentals.  
L'article 3 de la Llei de la Generalitat Valenciana 4/1989, del 26 de juny, de l?Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.  
Per tot això, i segons que estableix la llei esmentada i la Llei de la Generalitat Valenciana 7/1990, de Pressupostos per a 1991, resolc:  
Article únic  
Convocar el concurs de disseny per a la construcció de falles experimentals que amb un caràcter innovador i jove es regiran per les bases que figuren en els annexos I i II a aquesta resolució.  
DISPOSICIO FINAL  
Primera  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.  
València, 25 de març de 1991. - El Director General de l?Institut Valencià de la Joventut: Joan Calabuig i Rull.  
ANNEX I  
Bases per a participar en el concurs de disseny per a la construcció de falles experimentals  
Primera. Participants  
Podran participar-hi tots els joves valencians que no superen els 30 anys d'edat el dia 19 de març de 1992. La participació podrà ser individual o en equip. Cada participant o equip podrà presentar un sol treball.  
Segona. Requisits dels projectes  
1. S'hi podran presentar tot tipus de projectes amb absoluta llibertat de plantejaments, sense que importe la línia o tendència de la proposta.  
2. El projecte presentat ha de poder construir-se amb material combustible, sense cap pèrdua d'estabilitat, i ha de tenir també les altres consideracions pròpies de la tècnica del foc.  
Tercera. Presentació dels projectes  
Els projectes que es presenten estaran materialitzats en una maqueta realitzada a escala. Les maquetes, que poden estar construïdes amb qualsevol material, hauran de reunir les següents condicions:  
a) La base no excedirà d'un metre quadrat de superfície i l'alçària no serà superior a 1,20 metres; en la base haurà d'estar clarament especificada l?escala utilitzada i l'alçària total de la falla real.  
b) La maqueta lo portarà cap firma, únicament, en la base i de forma ben visible, figurarà el lema d'identificació.  
c) La maqueta presentada ha de reunir les característiques de solidesa i l?embalatge adequat que permeten transportar-la i exposar-la a l'aire lliure sense que patesca cap deterioració.  
Quarta. Documentació que cal aportar-hi.  
Cada participant hi adjuntarà en sobre tancat sota el mateix lema que figurarà en la maqueta, la següent documentació:  
a) Fotocòpia del DNI del participant o de tots els membres que componen el grup participant.  
b) Una memòria mecanografiada explicativa del projecte, amb totes les condicions tècniques necessàries per a la construcció de la falla, especificant les mides reals, els materials de construcció i el pressupost detallat per a la construcció de la falla. El pressupost no podrà superar els 4.000.000 de pessetes. A aquesta memòria es podran adjuntar els dibuixos i esbossos o explicacions gràfiques que es consideren oportuns per a la comprensió del projecte.  
c) De forma optativa el participant podrà presentar la proposta del taller on es realitzaria la falla en cas de ser premiada, especificant les característiques tècniques d'aquest i el termini d'execució de la falla.  
Cinquena. Jurat.  
El Director General de l?Institut Valencià de la Joventut designarà un jurat que concedirà els premis establerts en la base sisena.  
Sisena. Premis.   
Es concediran premis per un import total de 850.000 PTA distribuïts de la següent forma:  
1r. Premi 500.000 pessetes  
2n. Premi 250.000 pessetes  
3r. Premi 100.000 pessetes  
La falla premiada podrà ser plantada per l?Institut Valencià de la Joventut a la ciutat de València durant les festes falleres de 1992.  
L'IVAJ podrà concedir aquest dret a una tercera entitat que es comprometa a plantar-la durant les festes falleres.  
La construcció serà contractada per l?IVAJ a un taller faller de reconegut prestigi o bé contractada al taller proposat per l'autor en l'apartat C de la base quarta. L'IVAJ es reserva, en aquesta qüestió, la possibilitat de decidir-se per una o altra opció.  
Totes les maquetes presentades seran exposades a la ciutat de València durant el mes de març de 1992, especificant-ne el lema i el nom de l'autor, sempre que aquest no indique el contrari.  
Les maquetes i treballs premiats quedaran en poder de l?IVAJ, la resta es tornarà una vegada finalitzada l?exposició.  
Setena. Inscripcions.  
1. Les inscripcions es formalitzaran segons el model que s'inclou en l'annex II.  
Caldrà adjuntar a la inscripció tant la maqueta com el sobre tancat a què fa referència la base quarta d'aquest annex .  
Les inscripcions es presentaran en el registre general de la Conselleria de Cultura, Educació i Ciència, en els serveis territorials d'aquesta, o per qualsevol dels mitjans establerts en l'article 66 de la Llei de Procediment Administratiu i en els centres d'informació de l?Oficina d'Informació, Iniciatives i Reclamacions de la Generalitat Valenciana.  
2. El termini d'inscripció finalitzarà el 20 de setembre de 1991.  
Vuitena. Drets de publicació.  
L'Institut Valencià de la Joventut es reserva el dret de publicar les dades considerades d'interés del butlletí d'inscripció, per a la promoció dels joves creadors.  
Novena. Acceptació de les bases.  
La participació en aquest concurs comporta la plena acceptació d'aquestes bases. Les decisions del jurat seran inapel·lables.  
ANNEX II  
Butlleta d'inscripció  
Lema de la falla   
Nom del participant o responsable del grup:   
   
Carrer:   
Localitat: CP:   
Província: Tel.:   
DNI   
SOL·LICITA acollir-se a la convocatòria del concurs de disseny per a la construcció de falles experimentals.  
 , de de 1991  
 (Signatura)  
SR. DIRECTOR GENERAL DE L'INSTITUT VALENCIA DE LA JOVENTUT